b'\n_START_ARTICLE_\nGheb\xc4\x83 pucioas\xc4\x83\n_START_SECTION_\nIstoric\n_START_PARAGRAPH_\nPrimul care a descris specia a fost botanistul \xc8\x99i micologul englez William Hudson (1730-1793) sub denumirea Agaricus fascicularis, de verificat \xc3\xaen volumul 2 al operei sale Flora anglica din 1778._NEWLINE_\xc3\x8en marea sa lucrare Der F\xc3\xbchrer in die Pilzkunde din 1871, micologul german Paul Kummer a determinat mai \xc3\xaent\xc3\xa2i genul \xc8\x99i a transferat \xc3\xaentre altele \xc8\x99i aceast\xc4\x83 specie la acest gen nou sub p\xc4\x83strarea epitetului. Acest taxon este valabil p\xc3\xa2n\xc4\x83 \xc3\xaen prezent (2019).Toate celelalte sinonime nu sunt folosite \xc8\x99i pot fi neglijate.\n_START_SECTION_\nConfuzii\n_START_PARAGRAPH_\nHypholoma fasciculare poate fi confundat\xc4\x83 cu alte specii saprofite cresc\xc4\x83toare pe lemn atrofiat ca de exemplu cu letala Galerina marginata  sau delicioasele Armillaria mellea, Kuehneromyces mutabilis, sin. Galerina mutabilis, Pholiota mutabilis (gheba ciobanilor), Flammulina velutipes (ciuperca de iarn\xc4\x83) sau Psathyrella piluliformis. Mai departe o confuzie este posibil\xc4\x83 cu  Hypholoma capnoides (comestibil), Hypholoma ericaeoides (necomestibil),  Hypholoma lateritium sin. Hypholoma sublateritium (otr\xc4\x83vitor), Hypholoma marginatum (necomestibil),  Hypholoma radicosum sin. Hypholoma epixanthum (necomestibil), Hypholoma ericaeoides (necomestibil),  sau Stropharia aurantiaca (necomestibil).\n_START_SECTION_\nToxicitate\n_START_PARAGRAPH_\nConsumarea acestei ciuperci poate provoca gastroenterite severe, tulbur\xc4\x83ri de vedere \xc8\x99i, \xc3\xaen experimente cu \xc8\x99oareci, chiar paralizie (datorit\xc4\x83 con\xc8\x9binutului de fasciculol E \xc8\x99i F. Primele simptome apar dup\xc4\x83 5-10 ore de la ingerare (diaree, grea\xc8\x9b\xc4\x83, v\xc4\x83rs\xc4\x83turi, proteinurie, colaps, dureri abdominale). Mai departe, extractul ciupercii a ar\xc4\x83tat \xc3\xaen laborator un efect inhibitor fa\xc8\x9b\xc4\x83 trombinei. Faptul, c\xc3\xa4 buretele \xc3\xae\xc8\x99i pierde am\xc4\x83ria \xc3\xaen timpul preg\xc4\x83tirii o face astfel de periculoas\xc4\x83. \xc3\x8en caz de incertitudine se recomand\xc4\x83 de a lua o prob\xc4\x83 a ciupercii proaspete._NEWLINE_Decese raportate, cauzate unei insuficien\xc8\x9be hepatice \xc8\x99i/sau renale s-au ivit false, fiind rezultatele unei confuzii cu Galerina marginata.'